În prima lună de când au intrat în traseu, noile troleibuze Solaris Trollino au parcurs 100.000 de km și au transportat aproape 400.000 de călători.
"Condițiile de transport oferite de noile troleibuze atrag mai mulți călători.
Într-o singură lună de funcționare se observă o creștere semnificativă a numărului de utilizatori. Continuăm programul de introducere a noilor troleibuze și pe alte linii", declara recent Daniel Istrate, Directorul General al STB SA.
Până acum se circula cu noile troleibuze pe liniile 61 (relația Vest - Centru) și 93 (relația Vest - Centru).
Liniile de tramvai din București care se suspendă în weekend
Weekendul 23-24 martie aduce lucrări pe șinele tramvaielor. STB a anunțat suspendarea mai multor linii.
Având în vedere necesitatea executării unor lucrări la calea de rulare a tramvaielor de pe Bd. Timișoara, care vor permite ca circulaţia tramvaielor să se desfășoare simultan în ambele sensuri, în zilele de 23.03.2024 (sâmbătă) și 24.03.2024 (duminică), linia de tramvai 25 va fi suspendată, informează STB.
Totodată, va fi reînființată linia de tramvai 12, care va funcționa în perioada suspendării liniei 25 pe un traseu cuprins între terminalele "CFR Progresul" și "Gara Basarab".